title: A Bizottság 2004/103/EK irányelve (2004. október 7.) a 2000/29/EK tanácsi irányelv V. melléklete B. részében felsorolt növények, növényi termékek és egyéb áruk azonosítási és növény-egészségügyi ellenőrzéséről, amelyet a Közösségbe való beléptetés helyétől eltérő vagy ahhoz közeli helyszínen is le lehet folytatni, valamint az ezen vizsgálatokra jellemző körülmények meghatározásáról

text:
               12.10.2004

               HU

               Az Európai Unió Hivatalos Lapja

               L 313/16

         A BIZOTTSÁG 2004/103/EK IRÁNYELVE
   (2004. október 7.)
   a 2000/29/EK tanácsi irányelv V. melléklete B. részében felsorolt növények, növényi termékek és egyéb áruk azonosítási és növény-egészségügyi ellenőrzéséről, amelyet a Közösségbe való beléptetés helyétől eltérő vagy ahhoz közeli helyszínen is le lehet folytatni, valamint az ezen vizsgálatokra jellemző körülmények meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 18-i 2000/29/EK tanácsi irányelvre (1) és különösen annak 13c. cikke (2) bekezdése d) pontjára, 13c. cikke (2) bekezdése e) pontjára és 13c. cikke (4) bekezdése negyedik és ötödik albekezdésére,
   mivel:

               (1)

               A 2000/29/EK irányelv V. melléklete B. részében felsorolt harmadik országokból származó növényeket, növényi termékeket és egyéb árukat általában azonosítási és növény-egészségügyi ellenőrzésnek kell alávetni a Közösségbe való szállításuk helyén vagy annak közelében.

               (2)

               A nem tagállamokból származó termékek behozatalakor ezek az azonosítási és növény-egészségügyi ellenőrzések történhetnek a célállomás hivatalos szervének telephelyén vagy annak közelében is; egyéb esetekben ezek az ellenőrzések történhetnek a célállomás helyén, például a gyártás helyén is, amennyiben a növények, növényi termékek és egyéb áruk szállítására vonatkozó speciális igazolások és dokumentumok rendelkezésre állnak.

               (3)

               Szükséges annak a meghatározása, hogy mely esetekben lehetséges az azonosítási és növény-egészségügyi ellenőrzéseknek a célállomás helyén történő lefolytatása.

               (4)

               Annak biztosítására, hogy a szállítás ideje alatt ne álljon fenn káros organizmusok elterjedésének a veszélye, a szállítást illetően rendelkezéseket kell hozni vagy speciális igazolásokat és dokumentumokat kell bemutatni.

               (5)

               Meg kell határozni az azonosítási és növény-egészségügyi ellenőrzések lefolytatásának minimumkövetelményeit a technikai kívánalmakat illetően, amelyeket a célállomások felügyeletért felelős illetékes hivatalos szerveinek kell betartaniuk, csakúgy mint azokat az infrastrukturális lehetőségeket, eszközöket és felszerelést, amelyek lehetővé teszik, hogy az említett illetékes hivatalos szervek elvégezhessék az azonosítási és növény-egészségügyi ellenőrzéseket.

               (6)

               Részletes szabályozást szükséges létrehozni a hivatalos illetékes szervek és vámhivatalok közötti együttműködést illetően, beleértve az ezen együttműködés során használandó dokumentumok formanyomtatványait, ezen dokumentumok eljuttatási módját és az információáramlás eljárásait.

               (7)

               Az ebben az irányelvben meghatározott intézkedések összhangban vannak a Növény-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   (1)   Ez az irányelv azokra a harmadik országokból származó növényekre, növényi termékekre és egyéb árukra vonatkozik, amelyek a 2000/29/EK irányelv V. melléklete B. részének a felsorolásában szerepelnek (a továbbiakban: az adott termékek). Az ezen irányelvben meghatározott esetekben és körülmények között a tagállamok úgy dönthetnek, hogy az adott termékeknek a 2000/29/EK irányelv 13a. cikke (1) bekezdése b) pontja ii. és iii. alpontjában említett ellenőrzéseit más helyszíneken is le lehet folytatni. A 2000/29/EK irányelv 13c. cikke (2) bekezdése c) pontjában említett, nem tagállamokból származó áruk szállításának esetén az ellenőrzést le lehet folytatni a célállomás hivatalos szervének telephelyén, vagy egy közeli helyen, amennyiben ott megfelelnek a körülmények a (2) bekezdésben előírtaknak. A 2000/29/EK irányelv 13c. cikke (2) bekezdése d) pontjában említett esetekben az ellenőrzést le lehet folytatni a célállomás helyén, például a gyártás helyszínén, amennyiben ott megfelelnek a körülmények a (2) bekezdésben előírtaknak.
   (2)   Az (1) bekezdésben említett feltételek az alábbiakat foglalják magukban:

               a)

               amennyiben a beléptetési hely és a célállomás hivatalos szervei, ha szükséges, a tagállamok illetékes hivatalos szervei közötti megállapodás formájában úgy döntenek, hogy az azonosítási és növény-egészségügyi ellenőrzéseket (a továbbiakban: az ellenőrzéseket) lelkiismeretesebben lehetne elvégezni a Közösségbe való beléptetés helyétől vagy egy ahhoz közeli helytől eltérő helyen,
               valamint

               b)

               amennyiben az adott termékekből álló szállítmány bármely importőre vagy más személy, aki azokért a helyszínekért vagy telephelyekért felelős, ahol az ellenőrzéseket lefolytatják (a továbbiakban: a jelölt) a 2. cikk (2) bekezdésében meghatározott jóváhagyási eljárás útján jóváhagyja azt, hogy az ellenőrzések „egy jóváhagyott ellenőrzési helyen” történjenek, amely lehet:

                           —

                           a 2000/29/EK irányelv 13c. cikke (2) bekezdése c) pontjában említett, nem-tagállamokból származó áruk szállításának esetén

                                       —

                                       a célállomás hivatalos szervének a telephelye, vagy

                                       —

                                       e telephelyhez közeli helyszín, amelyet a vámhatóságok és az illetékes hivatalos szervek jelöltek ki, vagy amelyhez jóváhagyásukat adták, vagy

                           —

                           a 2000/29/EK irányelv 13c. cikke (2) bekezdése d) pontjában említett esetekben

                                       —

                                       a célállomás egy helyszíne, amelyet jóváhagytak a célállomás helyszíne területéért felelős hivatalos szervek és vámhatóságok,

                     valamint

               c)

               amennyiben rendelkezésre állnak az adott termékekből álló szállítmánynak (a továbbiakban: a szállítmánynak) az ellenőrzés céljára jóváhagyott helyre történő szállítására vonatkozó speciális igazolások és dokumentumok, és ha szükséges, ezeken az ellenőrzési helyeken teljesülnek az ezeknek a termékeknek a tárolására vonatkozó minimumkövetelmények.

         (3)   A (2) bekezdés c) pontjában említett speciális igazolások, dokumentumok és minimumkövetelmények a következők legyenek:

               a)

               a szállítmány csomagolását vagy a szállítmány szállítására használt közlekedési eszközt oly módon kell lezárni vagy lepecsételni, hogy az adott termékek ne okozhassanak élősdifertőzést vagy egyéb fertőzést a jóváhagyott ellenőrzőhelyre való szállításuk során, illetve hogy változatlan formában azonosíthatóak maradjanak. Megfelelően indokolt esetekben a tagállamok illetékes hivatalos szervei átengedhetnek olyan szállítmányokat, amelyek nincsenek lezárva vagy lepecsételve, feltéve hogy az adott termékek nem okozhatnak élősdifertőzést vagy egyéb fertőzést a jóváhagyott ellenőrzőhelyre való szállításuk során.

               b)

               a szállítmányt a jóváhagyott ellenőrzőhelyre kell küldeni. Az ellenőrzőhelyet nem lehet megváltoztatni, kivéve a beléptetőhely és a kért célállomás illetékes hivatalos szervei és annak a területnek az illetékes vámhatóságai hozzájárulását követően, ahol a kért ellenőrzőhely található;

               c)

               a szállítmányt növényútlevélnek kell kísérnie a 2000/29/EK irányelv 13. cikke (1) bekezdése által előírt bizonyítványok sérelme nélkül; ennek tartalmaznia kell az ezen irányelv mellékletében közölt mintának megfelelő szükséges információkat; a dokumentumot írógéppel vagy kézírással, illetve elektronikus eszközökkel, olvasható nagybetűkkel kell kitölteni a beléptetés helye és a célállomás illetékes hivatalos szervei kívánalmainak megfelelően, a Közösség legalább egy hivatalos nyelvén;

               d)

               a (3) bekezdés c) pontjában említett dokumentum megfelelő fejléceit a szállítmány importőrének kell kitöltenie és aláírnia a beléptetési hely illetékes hivatalos szervének a felügyelete alatt;

               e)

               a (2) bekezdés b) pontja második albekezdésében említett esetekben a szállítmánynak az ellenőrzés jóváhagyott helyén való tárolása úgy történjen, hogy el legyen különítve mind a tagállamokból származó áruktól, mind pedig a káros organizmusokkal fertőzött vagy fertőzöttnek vélt szállítmányoktól.

         2. cikk
   (1)   A tagállamok biztosítják, hogy a jóváhagyási eljárás úgy történjen, ahogy az a (2), (3) és (4) bekezdésben elő van írva, ha szükséges, növény-egészségügyi szakkifejezésekkel értékelje a jóváhagyott ellenőrzőhelyeknek javasolt helyek ellenőrzések lefolytatására való alkalmasságát.
   (2)   Az (1) bekezdésben említett eljárási szabályzat rámutat, hogy amennyiben a jóváhagyott ellenőrzőhelyeken kell elvégezni az ellenőrzéseket, bármely pályázónak az efféle ellenőrzésekért felelős illetékes hivatalos szerveknél kell kérelmeznie azt, hogy az ellenőrzések az általa kérelmezett helyen folyjanak.
   (3)   A pályázatnak tartalmaznia kell egy technikai dokumentációt, amely megadja a szükséges információkat a jóváhagyott ellenőrző helynek javasolt helyek alkalmasságának az értékeléséhez, különös tekintettel a következőkre:

               a)

               a behozatalra szánt adott termékekre és azokra a helyekre vonatkozó információk, ahol az adott importált termékeket tárolni fogják, vagy ahol addig várakozik a szállítmány, amíg meg nem születik az ellenőrzések végső eredménye, különös tekintettel arra, hogy az 1. cikk (3) bekezdése e) pontjában említett elkülönítést mi biztosítja, és

               b)

               amennyiben szükséges, ha az adott termékeket olyan személynek küldik, aki megkapta a „felhatalmazott címzett” státuszt, és megfelel a 2454/93/EGK bizottsági rendelet (2) 406. cikkében meghatározott feltételeknek, illetve ha az adott helyek az említett rendelet 497. cikkében említett felhatalmazástól függenek, akkor az erre vonatkozó releváns információk.

         (4)   A tagállamoknak biztosítaniuk kell, hogy a (2) bekezdésben említett pályázat rögzítésre kerül, és hogy az illetékes hivatalos szervek:

               a)

               áttanulmányozzák a pályázatban megadott információkat;

               b)

               értékelik az ellenőrzőhelynek javasolt helyek alkalmasságát ellenőrzések lefolytatására; ezeknek meg kell felelniük legalább a 98/22/EK bizottsági irányelv (3) melléklete (3) bekezdése b) és c) pontjában meghatározott minimumkövetelményeknek, vagy bármely további kívánalomnak, amelyet a tagállamok nem diszkriminatív módon támasztanak, és amelyek elengedhetetlenek ahhoz, hogy az ellenőrzések hatékonyak lehessenek.

               c)

               választ adnak a pályázónak:

                           i)

                           megjelölve, hogy a pályázat elfogadható, és hogy az adott helyek kijelölésre kerülnek mint jóváhagyott ellenőrzőhelyek; vagy

                           ii)

                           megjelölve, hogy a pályázat nem elfogadható, és ennek mi az oka.

         (5)   A tagállamoknak meg kell őrizniük és kérésre a Bizottság rendelkezésére kell bocsátaniuk a jóváhagyott ellenőrzőhelyek aktuális listáját.
   (6)   A tagállamok biztosítják, hogy az illetékes hivatalos szervek megteszik a szükséges lépéseket, ha úgy találják, hogy bizonyos elemek akadályozhatják az ellenőrzéseknek a területükre eső jóváhagyott ellenőrzőhelyeken történő zavartalan működését.
   A tagállamok értesítik a Bizottságot és az egyéb, érintett tagállamokat minden jelentős nem teljesítési esetről annak a körülményeivel együtt, egy-egy jóváhagyott ellenőrzési hellyel kapcsolatosan.
   3. cikk
   A tagállamok biztosítják, hogy azoknak a szállítmányoknak az importőrei, amelyekkel kapcsolatosan az a döntés született, hogy a szállítmányok ellenőrzése egy jóváhagyott ellenőrzőhelyen történhet, a következő kötelezettségeknek tesznek eleget a korábban, a 92/90/EGK bizottsági irányelv (4) által előírt kötelezettségek sérelme nélkül:

               a)

               az importőr előzetesen értesíti a célállomás illetékes hivatalos szervét az adott termékek behozataláról; ennek az értesítésnek elsősorban a következőket kell tartalmaznia:

                           i)

                           a jóváhagyott ellenőrzőhely neve és pontos címe;

                           ii)

                           az adott termékeknek jóváhagyott ellenőrzőhelyre való érkezésének a tervezett időpontja (nap, óra);

                           iii)

                           ha rendelkezésre áll, az 1. cikk (3) bekezdése c) pontjában említett növényútlevél egyedi sorszáma;

                           iv)

                           ha rendelkezésre áll, az 1. cikk (3) bekezdése c) pontjában említett növényútlevél kibocsátásának időpontja és helye;

                           v)

                           az importőr neve, címe és hivatalos regisztrációs száma;

                           vi)

                           a növény-egészségügyi bizonyítvány és/vagy az újrakivitelhez szükséges növény-egészségügyi bizonyítvány vagy bármilyen egyéb előírt növény-egészségügyi dokumentum hivatkozási száma.

               b)

               az importőr minden, az a) albekezdés alapján megadott információt illető változásról értesíti a célállomás hivatalos szervét.

         4. cikk
   A tagállamok biztosítják azt, hogy az adott termékeknek a jóváhagyott ellenőrzőhelyeken való ellenőrzése megfelel a minimumkövetelményeknek, amelyek közt legalább azok szerepelnek, amelyeket a 98/22/EK bizottsági irányelv mellékletének (1), (2) bekezdése és (3) bekezdése a) pontja határoz meg, vagy bármilyen más követelménynek, amelyet a tagállamok nem diszkriminatív módon előírhatnak, és amely relevánsnak mutatkozik ahhoz, hogy az ellenőrzés hatékony lehessen.
   5. cikk
   A tagállamok további követelményeket is támaszthatnak, ha ezt szükségesnek vélik ahhoz, hogy egy-egy javasolt helyet jóváhagyott ellenőrzőhelynek nevezzenek ki.
   6. cikk
   (1)   A tagállamok, amennyiben szükséges, együttműködést biztosítanak:

               a)

               a beléptetési hely hivatalos szerve és a célállomás hivatalos szerve között;
               valamint

               b)

               a beléptetési hely hivatalos szerve és a beléptetési hely vámhivatala között;
               valamint

               c)

               a célállomás hivatalos szerve és a célállomás vámhivatala között;
               valamint

               d)

               a beléptetési hely hivatalos szerve és a célállomás vámhivatala között;

         az importálásra szánt növényekre, növényi termékekre és egyéb árukra, azok csomagolására és az azokat szállító közlekedési eszközökre vonatkozó releváns információk cseréje útján; ezen írott vagy elektronikus formában megadott információk lehetnek, felhasználva az 1. cikk (3) bekezdése c) pontjában említett növényútlevelet.
   (2)   Ha az adott termékeknek a Közösségbe való beléptetési helye és a jóváhagyott ellenőrzőhely különböző tagállamokban található, akkor a szállítmányt egy, az adott tagállamok illetékes hivatalos szervei közötti megállapodás szerinti jóváhagyott ellenőrzőhelyre is lehet küldeni, és az ellenőrzéseket ott lefolytatni. Az adott tagállamok illetékes hivatalos szervei közötti megállapodás bizonyítékát rögzíteni kell a növényútlevélben.
   (3)   Miután a termékeket megvizsgálták a jóváhagyott ellenőrzőhelyen, a célállomás hivatalos szerve szolgálati pecsét és dátum feltüntetésével igazolja a növényútlevélben, hogy a 2000/29/EK irányelv 13a. cikke (1) bekezdése b) pontja ii. és iii. alpontjában említett releváns azonosítási és növény-egészségügyi vizsgálatok lezajlottak. Ezen ellenőrzések végkifejlete a Döntés rovatba kerül be. Ez a rendelkezés érvényes mutatis mutandis, ha a 2000/29/EK irányelv 13c. cikke (2) bekezdése a) pontjában említett dokumentum-ellenőrzések szintén lezajlottak.
   (4)   Amennyiben a (3) bekezdésben említett ellenőrzések végkifejlete Útra bocsátás, akkor a szállítmányt és az azt kísérő növényútlevelet be kell mutatni a „jóváhagyott ellenőrzőhely” területén illetékes vámhatóságnak, lehetőséget biztosítva arra, hogy a szállítmányt alávessék a 2000/29/EK irányelv 13. cikke (1) bekezdésében említett releváns vámkezelési eljárásnak. A továbbiakban a növényútlevélnek nem kell kísérnie a szállítmányt. A célállomás hivatalos szervének legalább egy évig a nyilvántartásában kell őriznie ezt a dokumentumot és egy erről készült másolatot.
   (5)   Amennyiben a (3) bekezdésben említett ellenőrzések végkifejlete ahhoz a kötelezettséghez vezet, hogy a Közösségeken belüli termékeket egy, a Közösség területén kívül eső célállomásra kell szállítani, az adott termékek vámfelügyelet alatt maradnak a termékek kivitelének lefolytatásáig.
   7. cikk
   Ezt az irányelvet legkésőbb 2007. január 1-jéig felül kell vizsgálni.
   8. cikk
   (1)   A tagállamok legkésőbb 2004. december 31-ig elfogadják, és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul kötelesek benyújtani a Bizottságnak a rendelkezések szövegét, valamint ezen irányelv és a rendelkezések közötti megfelelési táblázatot.
   Ezeket a rendelkezéseket 2005. január 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb előírásait, amelyeket az ezen irányelv által szabályozott területen fogadnak el.
   9. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   10. cikk
   Ennek az irányelvnek a tagállamok a címzettjei.

      Kelt Brüsszelben, 2004. október 7-én.

            a Bizottság részéről

         David BYRNE

            a Bizottság tagja

      (1)  HL L 169., 2000.7.10., 1. o. A legutóbb a 70/2004/EK bizottsági irányelvvel (HL L 127., 2004.4.29., 97. o.) módosított irányelv.

      (2)  HL L 253., 1993.10.11., 1. o. A legutóbb a 2286/2003/EK rendelettel (HL L 343., 2003.12.31., 1. o.) módosított rendelet.

      (3)  HL L 126., 1998.4.28., 26. o.

      (4)  HL L 344., 1992.11.26., 38. o.

      MELLÉKLET


title: A Bizottság 92/86/EGK tizenötödik irányelve (1992. október 21.) a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV., V., VI. és VII. mellékletének a műszaki fejlődéshez történő hozzáigazításáról

text:
Fontos jogi nyilatkozat

|

31992L0086

Hivatalos Lap L 325 , 11/11/1992 o. 0018 - 0022 finn különkiadás fejezet 13 kötet 23 o. 0199  svéd különkiadás fejezet 13 kötet 23 o. 0199

		A Bizottság 92/86/EGK tizenötödik irányelve(1992. október 21.)a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV., V., VI. és VII. mellékletének a műszaki fejlődéshez történő hozzáigazításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 92/8/EGK bizottsági irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,mivel a rendelkezésre álló információk alapján bizonyos ideiglenesen engedélyezett színezőanyagok, anyagok, tartósítószerek és ultraibolya szűrők alkalmazása végérvényesen engedélyezhető, míg mások alkalmazását végérvényesen meg kell tiltani vagy további meghatározott időszakra engedélyezni lehet;mivel a közegészség védelme érdekében az 1,2-epoxi-bután, a CI 15585, a stroncium-laktát, a stroncium-nitrát, a stroncium-polikarboxilát, a pramokain, a 4 etoxi-m-fenilén-diamin és sói, a 2,4-diamino-fenil-etanol és sói, a katekol, a pirogallol, a nitrózaminok és a dialkanolaminok alkalmazását meg kell tiltani;mivel a legújabb tudományos és műszaki kutatás alapján a stroncium-klorid, a stroncium-acetát, a zsírsav-dialkanol-amidok, a monoalkanol-aminok, a trialkanol-aminok és a hidratált magnézium-szilikát alkalmazása bizonyos korlátozások és követelmények betartása és a kötelező egészségvédelmi figyelmeztetés címkén történő feltüntetése mellett engedélyezhető;mivel a legújabb tudományos és műszaki kutatás alapján a 3-jodo-2 propinil-butil-karbamát és a nátrium-hidroxi-metil-amino-acetát kozmetikai termékekben tartósítószerként 1993. június 30-ig alkalmazhatók bizonyos korlátozások és feltételek betartásával;mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,ELFOGADTA EZT AZ IRÁNYELVET:1. cikkA 76/768/EGK irányelv a következőképpen módosul:1. A II. melléklet a következő számokkal egészül ki:"400. 1,2-epoxi-bután401. CI 15585 színező anyag402. Stroncium-laktát403. Stroncium-nitrát404. Stroncium-polikarboxilát405. Pramokain406. 4-etoxi-m-fenilén-diamin és sói407. 2,4-diamino-fenil-etanol éa sói408. Katekol409. Pirogallol410. Nitrózaminok411. Másodlagos dialkanolaminok";2. A III. melléklet első részea) a következő hivatkozási számokkal egészül ki:"a | b | c | d | e | f |57 | Stroncium-klorid hexahidrát | Fogkrém | 3,5 % a stronciumra számítva. Egyéb engedélyezett stroncium vegyülettel keverve a teljes stronciumtartalom nem haladhatja meg a 3,5 %-ot | | Stroncium-kloridot tartalmaz. Gyakori használata gyermekeknek nem ajánlatott. |58 | Stroncium-acetát hemihidrát | Fogkrém | 3,5 % a stronciumra számolva. Egyéb engedélyezett stroncium vegyülettel keverve a teljes stroncium-tartalom nem haladhatja meg a 3,5 %-ot | | Stroncium-acetátot tartalmaz. Gyakori használata gyermekeknek nem ajánlatott. |59 | Talkum: Hidratált magnézium- szilikát | | | | Por termék: A port csecsemők orrától és szájától tartsuk távol! |60 | Zsírsav-dialkanol-amidok | | Maximális dialkanol-amin-tartalom: 0,5 % | Ne használjuk nitrozáló rendszerekkelMaximális dialkanol-amin-tartalom: 5 % (nyersanyag esetében)Maximális N-nitrozo-dialkanol-amin-tartalom: 50 μg/kgNitritmentes edényben tároljuk! | |61 | Monoalkanol-aminok | | Maximális dialkanol-amin-tartalom: 0,5 % | Ne használjuk nitrozáló rendszerekkelMinimális tisztaság: 99 %Maximális másodlagos alkanol-amin-tartalom: 0,5 % (nyersanyag esetében)Maximális N-nitrózo-dialkanol-amin-tartalom: 50 μg/kgNitritmentes edényben tároljuk! | |62 | Trialkanol-aminok | a)leöblítésre nem kerülő termékeknélb)egyéb termékeknél | a)2,5 % | a) b): Ne használjuk nitrozáló rendszerekkelMinimális tisztaság: 99 %Maximális másodlagos alkanol-amin-tartalom: 0,5 % (Nyersanyag esetében)Maximális N-nitrozo-dialkanol-amin-tartalom: 50 μg/kgNitritmentes edényben tároljuk!" | |b) 20-as hivatkozási számot el kell hagyni;c) 8-as, 9-es és 10-es hivatkozási szám a) és b) pont esetében az "f" oszlopban a "Használat előtt érzékenységi teszt javasolt" szövegrészt el kell hagyni;d) a 12-es hivatkozási szám helyébe a következő lép:"a | b | c | d | e | f |12 | Hidrogén-peroxid és egyéb olyan vegyületek vagy keverékek, melyekből hidrogén-peroxid szabadul fel, beleértve a karbamid-peroxidot és a cink-peroxidot is | a)Hajápolási készítményekb)Bőrápolási készítményekc)Körömerősítő készítményekd)Szájápolási termékek | 12 % H2O2 (40 térfogat) szabad vagy felszabadult 4 % H2O2 szabad vagy felszabadult 2 % H2O2 szabad vagy felszabadult 0,1 % H2O2 szabad vagy felszabadult | | a) b) c): Hidrogén-peroxidot tartalmaz. Szembe ne kerüljön! Szembe kerülése esetén azonnal öblítsük ki!" |3. A III. melléklet második részében a 2-es hivatkozási számot el kell hagyni.4. A IV. melléklet első részea) a következő számmal egészül ki:"Színindexszám vagy megnevezés | Szín | Alkalmazási terület | Egyéb korlátozások és követelmények |1 | 2 | 3 | 4 |26100 | Vörös | | | X | | Tisztasági kritériumok: anilin ≤ 0,2 % 2-naftol ≤0,2 % 4-amino-azobenzol ≤ 0,1 % 1-(fenilazo)-2 naftol ≤ 3 % 1-[2-(fenilazo)-fenilazo]-2 naftalenol ≤ 2 %" |b) A CI 73900 és CI 74180 számoknál az "Egyéb korlátozások és követelmények" oszlopban a "Lásd a IV. melléklet második részét" el kell hagyni.5. A IV. melléklet második részében a CI 26100, CI 73900, CI 74180, CI 15585 és Solvent Yellow 98 színezőanyagokat el kell hagyni.6. Az V. mellékletben az 5-ös hivatkozási szám helyébe a következő lép:"5. Stroncium és vegyületei, a II. mellékletben felsorolt stroncium-laktát, stroncium-nitrát és stroncium-polikarboxilát, a III. melléklet első részében szabályozott feltételek mellett, kivéve a stroncium-szulfid, stroncium-klorid és stroncium acetát, illetve a IV. melléklet első részében a 3. szám alatt felsorolt színezőanyagok stroncium lakkjai, pigmentjei és sói."7. A VI. melléklet első részében:a) A 36-os hivatkozási szám alatt a "fényvédőtermékekhez nem használható" korlátozás helyébe a "fényvédő termékekhez 0,025 %-nál magasabb koncentrációban nem használható" szöveg lép.b) A következő anyaggal egészül ki:"a | b | c | d | e |47 | 1,6-di-(4 amino-fenoxi)-n-hexán (Hexamidin) és sói (beleértve az izetionátot és p-hidroxi-benzoátot) (+) | 0,1 %" | | |8. A VI. melléklet második részében:a) A 2-es, 21-es, 26-os, 27-es hivatkozási számnál az "1992.06.30." helyébe "1993.06.30." lép.b) A 28-as hivatkozási számnál az "1992.12.31." helyébe "1993.06.30." lép.c) A 20-as hivatkozási számot el kell hagyni.d) A 15-ös hivatkozási szám helyébe a következő lép:"a | b | c | d | e | f |15 | Diizobutil-fenoxi-etoxi-etil-dimetil-benzil-ammónium-klorid (Benzethenium-klorid) | 0,1 % | Csak dezodorokhoz, hajápolási termékekhez és borotválkozás utáni arcszeszekhez. Nyálkahártyával érintkező termékekben nem használható. | | 1993.06.30." |e) A 16-os hivatkozási szám helyébe a következő lép:"a | b | c | d | e | f |16 | Alkil (C8-C18)-dimetil-benzil-ammónium-klorid, bromid és szacharinát (+) (Benzalkónium-klorid, -bromid és -szacharinát) | 0,1 % | | | 1993.06.30." |f) A következő hivatkozási számokkal egészül ki:"a | b | c | d | e | f |29 | 3-jodo-2 propinil-butil-karbamát | 0,1 % | | | 1993.06.30. |30 | Nátrium-hidroxi-metil-amino-acetát | 0,1 % | | | 1993.06.30." |9. A VII. melléklet második részében:a) A következő hivatkozási számokat el kell hagyni: 1, 4 és 16.b) A 2, 5, 6, 12, 13, 17, 24, 25, 26, 28, 29, 31 és 32-es hivatkozási számoknál az "1992.06.30." helyébe az "1993.06.30." lép.2. cikk(1) Az 1. cikkben említett engedélyezési dátumok sérelme nélkül a tagállamok megtesznek minden szükséges intézkedést annak biztosítására, hogy az 1. cikkben említett anyagok esetében 1993. július 1-jétől a Közösségben letelepedett gyártók és importőrök ne hozzanak forgalomba olyan termékeket, amelyek nem felelnek meg az ezen irányelvben előírt rendelkezéseknek.(2) A tagállamok megtesznek minden szükséges intézkedés annak biztosítására, hogy az (1) bekezdésben említett termékek, amennyiben az 1. cikkben említett anyagokat tartalmazzák, 1994. július 1-jétől ne kerüljenek értékesítésre vagy átadásra a végső felhasználókhoz, amennyiben nem felelnek meg az ezen irányelvben előírt rendelkezéseknek.3. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1993. június 30-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az irányelv által szabályozott területen fogadnak el.4. cikkEnnek az irányelvnek a tagállamok a címzettjei.Kelt Brüsszelben, 1992. október 21-én.a Bizottság részérőlKarel van Mierta Bizottság tagja[1] HL L 70., 1992.3.17., 23. o.[2] HL L 262., 1976.9.27., 169. o.--------------------------------------------------


title: Az Európai Parlament és a Tanács 2009/66/EK irányelve ( 2009. július 13. ) a kerekes mezőgazdasági vagy erdészeti traktorok kormányberendezéséről (kodifikált változat) (EGT-vonatkozású szöveg)

text:
               1.8.2009

               HU

               Az Európai Unió Hivatalos Lapja

               L 201/11

      AZ EURÓPAI PARLAMENT ÉS A TANÁCS 2009/66/EK IRÁNYELVE

   (2009. július 13.)
   a kerekes mezőgazdasági vagy erdészeti traktorok kormányberendezéséről
   (kodifikált változat)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A kerekes mezőgazdasági vagy erdészeti traktorok kormányberendezésére vonatkozó tagállami jogszabályok közelítéséről szóló, 1975. május 20-i 75/321/EGK tanácsi irányelvet (3) több alkalommal (4) jelentősen módosították. Az áttekinthetőség és ésszerűség érdekében ezt az irányelvet kodifikálni kell.

               (2)

               A 75/321/EGK irányelv egyike a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról szóló, 2003. május 26-i 2003/37/EK európai parlamenti és tanácsi irányelv (5) által felváltott, a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelv szerinti EK-típus-jóváhagyási rendszerre vonatkozó egyedi irányelveknek, és műszaki előírásokat állapított meg a kerekes mezőgazdasági vagy erdészeti traktorok kiképzését és felépítését illetően a kormányberendezésre való tekintettel. Ezek a műszaki előírások a tagállamok jogszabályainak közelítésére vonatkoztak annak érdekében, hogy a 2003/37/EK irányelv szerinti EK-típus-jóváhagyási eljárást alkalmazható legyen minden traktortípus esetében. Következésképpen a 2003/37/EK irányelv által meghatározott, a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyására vonatkozó rendelkezések ezen irányelvre is alkalmazandók.

               (3)

               Ez az irányelv nem érinti a II. melléklet B. részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségeket,

         ELFOGADTA EZT AZ IRÁNYELVET:
   1. cikk
   (1)   „Mezőgazdasági vagy erdészeti traktor”: minden olyan kerekes vagy lánctalpas, legalább kéttengelyű gépjármű, amely fő funkciója a vonóteljesítmény kifejtéséből áll, és amelyet különösen meghatározott eszközök, gépek vagy pótkocsik vontatására, tolására, hordozására vagy meghajtására alakítottak ki, és amelyeket mezőgazdasági vagy erdészeti alkalmazásra szántak. E jármű teher vagy utasok szállítására is felszerelhető.
   (2)   Ezen irányelv csak az (1) bekezdésben meghatározott, pneumatikus gumiabronccsal felszerelt traktorokra vonatkozik, amelyek legnagyobb tervezési sebessége 6 és 40 km/h között van.
   2. cikk
   (1)   A tagállamok nem tagadhatják meg egy traktortípus vonatkozásában az EK-típusjóváhagyás megadását, a 2003/37/EK irányelv 2. cikke u) pontjában előírt okirat kiállítását, illetve a nemzeti típusjóváhagyást a kormányszerkezetre való hivatkozással, amennyiben az megfelel az I. mellékletben foglalt előírásoknak.
   (2)   A tagállamok nem állíthatják ki a 2003/37/EK irányelv 2. cikke u) pontjában előírt okiratot egy traktortípus vonatkozásában, amennyiben az nem felel meg ezen irányelv előírásainak.
   A tagállamok megtagadhatják a nemzeti típusjóváhagyás megadását olyan traktortípus vonatkozásában, amely nem felel meg ezen irányelv előírásainak.
   3. cikk
   A tagállamok nem tagadhatják meg a traktorok nyilvántartásba vételét, és nem tilthatják meg azok értékesítését, első forgalomba helyezését vagy használatát a kormányszerkezetre való hivatkozással, ha az megfelel az ezen irányelv I. mellékletében foglalt előírásoknak.
   4. cikk
   Az I. mellékletnek a műszaki fejlődéshez történő hozzáigazításához szükséges módosításokat a 2003/37/EK irányelv 20. cikkének (3) bekezdésében említett eljárásnak megfelelően kell elfogadni.
   5. cikk
   A tagállamok közlik a Bizottsággal nemzeti joguknak azon főbb rendelkezéseit, amelyeket az ezen irányelv által szabályozott területen fogadnak el.
   6. cikk
   A II. melléklet A. részében meghatározott irányelvekkel módosított 75/321/EGK irányelv hatályát veszti, a II. melléklet B. részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő hivatkozásokat az ezen irányelvre való hivatkozásként kell értelmezni a III. mellékletben foglalt megfelelési táblázattal összhangban.
   7. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   Az irányelvet 2010. január 1-jétől kell alkalmazni.
   8. cikk
   Ennek az irányelvnek a tagállamok a címzettjei.

      Kelt Brüsszelben, 2009. július 13-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         E. ERLANDSSON

      (1)  HL C 161., 2007.7.13., 38. o.

      (2)  Az Európai Parlament 2007. június 19-i véleménye (HL C 146. E, 2008.6.12., 73. o.) és a Tanács 2009. június 22-i határozata.

      (3)  HL L 147., 1975.6.9., 24. o.

      (4)  Lásd a II. melléklet A. részét.

      (5)  HL L 171., 2003.7.9., 1. o.

      I. MELLÉKLET
      1.   FOGALOMMEGHATAROZÁSOK
      1.1.   Kormányszerkezet

      „Kormányszerkezet”: a traktor teljes irányváltoztatására szolgáló berendezés.
      A kormányszerkezet tartalmazhatja a következőket:

                  —

                  működtetőberendezés,

                  —

                  áttételi berendezés,

                  —

                  kormányzott kerekek,

                  —

                  esetleg a különberendezés, mely segéd- vagy külső erőt szolgáltat.

            1.1.1.   Működtetőberendezés

      „Működtetőberendezés”: a kormányszerkezetnek az a része, amelyet a járművezető a traktor kormányozása céljából közvetlenül működtet.
      1.1.2.   Áttételi berendezés

      „Áttételi berendezés”: a kormányszerkezetnek az a része, amely a működtetőberendezés és a kerekek között van, kivéve az 1.1.4. pontban meghatározott különberendezést. Az áttétel lehet mechanikus, hidraulikus, pneumatikus, villamos rendszerű vagy kombinált.
      1.1.3.   Kormányzott kerekek

      Kormányzott kerekek:

                  —

                  azok a kerekek, amelyeknek a traktorhoz viszonyított helyzetét közvetlenül vagy közvetve lehet változtatni azért, hogy az a traktor irányváltoztatását eredményezze,

                  —

                  a csuklós traktor kerekei,

                  —

                  az olyan traktor kerekei, amelyek irányváltoztatását az azonos tengelyen levő kerekek sebességváltozása idézi elő.

            Nem tartoznak ide a nyomtartó kerekek.
      1.1.4.   Különberendezés

      „Különberendezés”: a kormányszerkezet olyan része, amely segéderőt vagy külső erőt szolgáltat. Ezt a segéderőt, illetve külső erőt létrehozhatja mechanikus, hidraulikus, pneumatikus, villamos vagy valamely kombinált rendszer (pl. olajszivattyú, légsűrítő, energiatároló stb.).
      1.2.   Kormányszerkezetek különböző fajtái

                  1.2.1.

                  A kormányzott kerekek kormányzásához szükséges erő jellege szerint megkülönböztethető:

                              1.2.1.1.

                                 Izomerős kormányszerkezet: az, amelynél a kormányzáshoz szükséges erőt kizárólag a járművezető izomereje biztosítja;

                              1.2.1.2.

                                 Segéderős kormányszerkezet: az, melynél a kormányzáshoz szükséges erőt a járművezető izomereje és az 1.1.4. pont szerinti különberendezés szolgáltatja.
                              Azon kormányszerkezetek, amelyeknél a kormányzáshoz szükséges erőt rendes körülmények között kizárólag az 1.1.4. pontban meghatározott különberendezés szolgáltatja, de amelyek a különberendezés hibája esetén lehetővé teszik a járművezető izomerejének használatát, ún. segéderős kormányszerkezetnek minősülnek.

                              1.2.1.3.

                                 Idegenerős kormányszerkezet: az, melynél a kormányzáshoz szükséges erőt kizárólag az 1.1.4. pont szerinti különberendezés szolgáltatja.

            1.3.   Működtetőerő

      „Működtetőerő”: a járművezető által a traktor kormányzásához a működtetőberendezésre kifejtett erő.
      2.   GYÁRTÁSI, SZERELÉSI ÉS VIZSGÁLATI ELŐÍRÁSOK
      2.1.   Általános előírások

                  2.1.1.

                  A kormányszerkezetnek biztosítania kell a traktor könnyű és biztonságos kormányzását, és eleget kell tennie a 2.2. pontban szereplő különelőírásoknak.

            2.2.   Különelőírások

      2.2.1.   Kormányműködtető berendezés

                  2.2.1.1.

                  A működtetőberendezésnek kézhez állónak és jó fogásúnak kell lenni azért, hogy biztosítsa a fokozatos kormányozhatóságot. A működtetőberendezés elmozdítási irányának és a traktor szándékozott irányváltoztatásának egybe kell esnie.

                  2.2.1.2.

                  A működtetőerő nem haladhatja meg az egyenes haladásból a 12 méter sugarú fordulókörhöz szükséges kormányelfordításig igényelt 25 daN erőt. Más szerkezetekbe nem integrált segéderős kormányszerkezetek segéderejének kimaradása esetén nem lehet a működtetőerő 60 daN-nál több.

                  2.2.1.3.

                  A 2.2.1.2. pont szerinti előírás ellenőrzéséhez a traktort száraz, vízszintes, érdes útfelületen, 10 km/óra sebességgel, egyenes haladási irányból körözésbe kell irányítani. A működtetőerőt addig a pillanatig kell mérni a kormánykeréken, míg a kormánykerék állása 12 méter sugarú fordulókörnek felel meg. A fordulási művelethez igénybe vett idő (azaz a kormánykerék működtetésének kezdetétől a mérési helyzet eléréséig eltelt idő) szokásos esetben nem lehet több, mint 5 másodperc, és a különberendezés kimaradása esetén se lehet több, mint 8 másodperc. A mérést a kormánykerék jobbra fordításával és balra fordításával is el kell végezni.
                  A traktorok vizsgálatát a műszakilag megengedett össztömeg mellett úgy kell elvégezni, hogy az össztömeget a tengelyeken a gyártó által előírt módon osztják meg, és az előírt gumiabroncsnyomást biztosítják.

            2.2.2.   Áttételi berendezés

                  2.2.2.1.

                  A kormányszerkezet nem tartalmazhat villamos és tisztán pneumatikus áttételi berendezést.

                  2.2.2.2.

                  Az áttételi berendezést úgy kell tervezni, hogy az megfeleljen az üzemelés során keletkező igénybevételnek, a karbantartás és az ellenőrzés alkalmával pedig könnyen hozzáférhető legyen.

                  2.2.2.3.

                  Nem tisztán hidraulikus áttételi berendezésekkel felszerelt traktorok kormányozhatóságának akkor is biztosítottnak kell maradnia, ha az áttételi berendezés hidraulikus, illetve pneumatikus része elromlik.

                  2.2.2.4.

                  A tisztán hidraulikus áttételi berendezésekkel felszerelt kormányszerkezeteknek, valamint az 1.1.4. pontban meghatározott különberendezéseknek a következő feltételeknek kell megfelelniük:

                              2.2.2.4.1.

                              A teljes berendezés vagy annak részeinek túlnyomás elleni védelmére egy vagy több nyomáshatárolót kell beépíteni.

                              2.2.2.4.2.

                              A nyomáshatároló berendezéseket úgy kell beállítani, hogy a T nyomás a gyártó által meghatározott legnagyobb üzemi nyomást ne haladja meg.

                              2.2.2.4.3.

                              A vezetékeket a T nyomás (a nyomáshatároló berendezésen beállított nyomás) négyszeresére kell méretezni; úgy kell védett helyen vezetni azokat, hogy rázkódás, ütközés következtében a törés veszélye a lehető legkisebb legyen, és ne veszélyeztesse azokat a kidörzsölődés.

            2.2.3.   Kormányzott kerekek

                  2.2.3.1.

                  Mindegyik kerék lehet kormányzott.

            2.2.4.   Különberendezések

                  2.2.4.1.

                  Az 1.1.4. pontban meghatározott különberendezések, amelyeket az 1.2.1.2. és az 1.2.1.3. pontban meghatározott kormányszerkezeteknél alkalmaznak, a következő feltételek mellett alkalmazhatók:

                              2.2.4.1.1.

                              Ha a jármű az 1.2.1.2. pont szerinti segéderős kormányszerkezettel van felszerelve, a traktor kormányozhatóságának, mint az a 2.2.1.2. pontban részletesen szerepel, biztosítottnak kell lennie akkor is, ha a különberendezés meghibásodik. Ha saját erőforrással rendelkezik a segéderős kormányszerkezet, akkor az legyen ellátva saját energiatárolóval. Az energiatárolót helyettesítheti olyan független berendezés is, amely a kormányszerkezetet az egyéb rendszerekkel szemben elsődlegesen látja el energiával, amennyiben azok közös erőforrással rendelkeznek. A kerekes mezőgazdasági vagy erdészeti traktorok fékberendezéseire vonatkozó tagállami jogszabályok közelítéséről szóló, 1976. április 6-i 76/432/EGK irányelvnek (1) a fékberendezésekre vonatkozó rendelkezései sérelme nélkül, ha a hidraulikus kormányszerkezet és a hidraulikus fékrendszer között hidraulikus kapcsolat áll fenn, és azok közös erőforrásra vannak csatlakoztatva, akkor a két rendszer valamelyikének kiesésekor a kormányszerkezetet működtető erő nem haladhatja meg a 40 daN értéket. Ha energiaforrásként sűrített levegő szolgál, akkor a levegőtartályt visszaáramlás nélküli nyomásszabályozó szeleppel kell felszerelni.
                              Ha a kormányzáshoz szükséges erőt kizárólag az 1.1.4. pontban meghatározott különberendezés biztosítja, akkor a segéderős kormányszerkezetet optikai vagy akusztikus jeladóval kell ellátni, mely jelzi, ha a működtetőerő a különberendezés hibája esetén a 25 daN értéket meghaladja.

                              2.2.4.1.2.

                              Ha a traktor az 1.2.1.3. pontban megjelölt, tisztán hidraulikus erőátvitel esetén engedélyezett kormányberendezéssel rendelkezik, akkor a külön berendezés vagy a motor hibája esetén egy kiegészítő különberendezés útján kell a 2.2.1.3. pont szerinti két fordulási manővernek végrehajthatónak lennie. A kiegészítő különberendezés lehet a nyomástároló is. Kiegészítő különberendezésként használható olajszivattyú vagy légsűrítő is, ha az közvetlenül a traktor kerekeiről meghajtott és nem lehet onnan lekapcsolni. A különberendezés üzemzavara esetén figyelmeztető optikai vagy akusztikus jelzéssel kell tájékoztatni a vezetőt.

                                          2.2.4.1.2.1.

                                          Ha pneumatikus a különberendezés, akkor olyan légtartálynak kell hozzá csatlakozni, mely visszaáramlás nélküli áteresztőszeleppel van biztosítva. A légtartály méretezésének olyannak kell lennie, hogy legalább hét teljes (ütközéstől ütközésig) kormányelfordítás legyen lehetséges az üzemi nyomás felére csökkenéséig; ezt talajról felemelt kormányzott kerekekkel kell vizsgálni.

         (1)  HL L 122., 1976.5.8., 1. o.

      II. MELLÉKLET
      A.   RÉSZ

         A hatályon kívül helyezett irányelv és annak módosításai

         (lásd a 6. cikket)

                  A Tanács 75/321/EGK irányelve
                  (HL L 147., 1975.6.9., 24. o.)

                  A Tanács 82/890/EGK irányelve
                  (HL L 378., 1982.12.31., 45. o.)

                  Kizárólag az 1. cikk (1) bekezdésében a 75/321/EGK irányelvre való hivatkozások tekintetében

                  A Bizottság 88/411/EGK irányelve
                  (HL L 200., 1988.7.26., 30. o.)

                  Az Európai Parlament és a Tanács 97/54/EK irányelve
                  (HL L 277., 1997.10.10., 24. o.)

                  Kizárólag az 1. cikk (1) bekezdésének első francia bekezdésében a 75/321/EGK irányelvre való hivatkozások tekintetében

                  A Bizottság 98/39/EK irányelve
                  (HL L 170., 1998.6.16., 15. o.)

            B.   RÉSZ

         A nemzeti jogba való átültetésre előírt határidők

         (lásd a 6. cikket)

                  Irányelv

                  Átültetés határideje

                  Alkalmazás napja

                  75/321/EGK

                  1976. november 22.

                  —

                  82/890/EGK

                  1984. június 22.

                  —

                  88/411/EGK

                  1988. szeptember 30. (1)

                  —

                  97/54/EK

                  1998 szeptember 22.

                  1998. szeptember 23.

                  98/39/EK

                  1999. április 30. (2)

                  —

         (1)  Összhangban a 88/411/EGK irányelv 2. cikkével:

         „1.   1988 október 1-jétől a tagállamok

                     —

                     semmilyen traktortípus vonatkozásában nem utasíthatják el az EGK-típusjóváhagyás megadását, vagy a 74/150/EGK irányelv 10. cikke (1) bekezdésének utolsó francia bekezdésében előírt okirat kiadását, vagy a nemzeti típusjóváhagyás megadását, vagy

                     —

                     nem tilthatják meg a traktorok első forgalomba helyezését,

               amennyiben a szóban forgó traktortípus vagy traktortípusok kormányszerkezete megfelel ezen irányelv előírásainak.
         2.   1989. október 1-jétől a tagállamok

                     —

                     nem adhatják meg többé a 74/150/EGK irányelv 10. cikke (1) bekezdésének utolsó francia bekezdésében előírt okiratot olyan traktortípus vonatkozásában, amely kormányszerkezete nem felel meg ezen irányelv előírásainak,

                     —

                     elutasíthatják a nemzeti típusjóváhagyás megadását olyan traktortípus vonatkozásában, amely kormányszerkezete nem felel meg ezen irányelv előírásainak.”

         (2)  Összhangban a 98/39/EK irányelv 2. cikkével:

         „1.   1999. május 1-jétől a tagállamok

                     —

                     semmilyen traktortípus vonatkozásában nem utasíthatják el az EK-típusjóváhagyás megadását, vagy a 74/150/EGK irányelv 10. cikke (1) bekezdésének harmadik francia bekezdésében előírt okirat kiadását, vagy a nemzeti típusjóváhagyás megadását, vagy

                     —

                     nem tilthatják meg a traktorok első forgalomba helyezését,

               amennyiben a szóban forgó traktorok megfelelnek az ezen irányelvvel módosított 75/321/EGK irányelv előírásainak.
         2.   1999. október 1-jétől a tagállamok:

                     —

                     nem adhatják meg többé a 74/150/EGK irányelv 10. cikke (1) bekezdésének harmadik francia bekezdésében előírt okiratot olyan traktortípus vonatkozásában, amely nem felel meg az ezen irányelvvel módosított 75/321/EGK irányelv előírásainak,

                     —

                     elutasíthatják a nemzeti típusjóváhagyás megadását olyan traktortípus vonatkozásában, amely nem felel meg az ezen irányelvvel módosított 75/321/EGK irányelv előírásainak.”

      III. MELLÉKLET

         Megfelelési táblázat

                  75/321/EGK irányelv

                  98/39/EK irányelv

                  Ez az irányelv

                  1. cikk

                  1. cikk

                  2. cikk

                  2. cikk

                  3. és 4. cikk

                  3. és 4. cikk

                  5. cikk (1) bekezdés

                  —

                  5. cikk (2) bekezdés

                  5. cikk

                  —

                  6. cikk

                  —

                  7. cikk

                  6. cikk

                  8. cikk

                  Melléklet

                  I. melléklet

                  —

                  II. melléklet

                  —

                  III. melléklet


title: A Bizottság 2004/86/EK irányelve (2004. július 5.) amely a műszaki fejlődéshez való hozzáigazítás érdekében módosítja a két- és háromkerekű gépjárművek tömegéről és méreteiről szóló 93/93/EGK tanácsi irányelvet

text:
               7.7.2004

               HU

               Az Európai Unió Hivatalos Lapja

               L 236/12

         A BIZOTTSÁG 2004/86/EK IRÁNYELVE
   (2004. július 5.)
   amely a műszaki fejlődéshez való hozzáigazítás érdekében módosítja a két- és háromkerekű gépjárművek tömegéről és méreteiről szóló 93/93/EGK tanácsi irányelvet
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az 1993. október 29-i, a két- és háromkerekű gépjárművek tömegéről és méreteiről szóló 93/93/EGK tanácsi irányelvre (1) és különösen annak 3. cikkére,
   tekintettel a 2002. március 18-i, a két- és háromkerekű gépjárművek típusjóváhagyásáról szóló és a 92/61/EGK tanácsi irányelvet hatályon kívül helyező 2002/24/EK európai parlamenti és tanácsi irányelvre (2) és különösen annak 17. cikkére,
   mivel:

               (1)

               A 93/93/EGK irányelv egyike a 2002/24/EK irányelv szerinti közösségi típus-jóváhagyási eljárás külön irányelveinek. A 2002/24/EK irányelvnek a járművek rendszereire, alkatrészeire és önálló műszaki egységeire vonatkozó rendelkezéseit ezért alkalmazni kell a 93/93/EGK irányelvre.

               (2)

               Ahhoz, hogy a teljes típus-jóváhagyási rendszer megfelelően működjön, szükség van a 93/93/EGK irányelvben foglalt egyes követelmények tisztázására és kiegészítésére.

               (3)

               Ezzel a céllal van szükség annak pontosítására, hogy az L6e és L7e kategóriájú, áruszállítási rendeltetésű négykerekű járművek cserélhető felépítményeinek tömegét a hasznos teher részének kell tekinteni, és nem a terheletlen tömegbe kell beleszámítani.

               (4)

               A 93/93/EGK irányelvet ezért ennek megfelelően módosítani kell.

               (5)

               Az ebben az irányelvben előírt intézkedések összhangban vannak a 70/156/EGK tanácsi irányelvnek (3) a 13. cikke szerint létrehozott, a műszaki fejlődéshez való hozzáigazítással foglalkozó bizottság véleményével,

         ELFOGADTA EZT AZ IRÁNYELVET:
   1. cikk
   A 93/93/EGK irányelv melléklete ennek az irányelvnek a mellékletével összhangban módosul.
   2. cikk
   (1)   2005. január 1-jétől kezdődően azoknak a két- és háromkerekű gépjárműveknek az esetében, amelyeknek tömege és méretei megfelelnek az ezzel az irányelvvel módosított 93/93/EGK irányelv követelményeinek, a tömeggel és a méretekkel kapcsolatos okok miatt a tagállamok:

               a)

               nem utasíthatják el egy ilyen jármű tekintetében az EK-típusjóváhagyást vagy a nemzeti típusjóváhagyást; illetve

               b)

               nem tilthatják meg az ilyen jármű nyilvántartásba vételét, értékesítését vagy üzembe helyezését.

         (2)   2005. július 1-jétől kezdődően, ha az ezzel az irányelvvel módosított 93/93/EGK irányelv követelményei a két- vagy háromkerekű gépjárművek bármely új típusára – azok tömege vagy méretei miatt – nem teljesülnek, a tagállamoknak meg kell tagadniuk az EK-típusjóváhagyás megadását.
   3. cikk
   (1)   A tagállamoknak legkésőbb 2004. december 31-ig hatályba kell léptetniük azokat a törvényeket, szabályozásokat és közigazgatási rendelkezéseket, amelyek az ennek az irányelvnek való megfeleléshez szükségesek. Haladéktalanul át kell adniuk a Bizottságnak a rendelkezések szövegét, valamint a rendelkezések és ezen irányelv megfelelési táblázatát.
   Amikor a tagállamok ezeket a rendelkezéseket elfogadják, azoknak tartalmazniuk kell egy hivatkozást erre az irányelvre, vagy ilyen hivatkozásnak kell azokat kísérnie hivatalos megjelentetésükkor. A tagállamoknak kell meghatározniuk azt, hogy az ilyen hivatkozásnak hogyan kell megtörténnie.
   (2)   A tagállamoknak át kell adniuk a Bizottságnak a nemzeti jog azon főbb rendelkezéseit, amelyeket az ezen irányelv által érintett területen alkalmaznak.
   4. cikk
   Ez az irányelv az Európai Unió Hivatalos Lapjában történt közzététele utáni huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2004. július 5-én.

            a Bizottság részéről

         Erkki LIIKANEN

            a Bizottság tagja

      (1)  HL L 311., 1993.12.14., 76. o. A legutóbb a 2001/78/EK bizottsági irányelvvel (HL L 285., 2001.10.29., 1. o.) módosított irányelv.

      (2)  HL L 124., 2002.5.9., 1. o. A legutóbb a 2003/77/EK bizottsági irányelvvel (HL L 211., 2003.8.21., 24. o.) módosított irányelv.

      (3)  HL L 42., 1970.2.23., 1. o. A legutóbb a 2004/3/EK európai parlamenti és tanácsi irányelvvel (HL L 49., 2004.2.19., 36. o.) módosított irányelv.

      MELLÉKLET
      A 93/93/EGK irányelvhez fűzött melléklet 1.5. pontjának helyébe a következő szöveg lép:

         1.5.   terheletlen tömeg

         a terheletlen tömeg az üzemképes állapotú jármű tömegét jelenti, amelynek felszereltsége a következő:

                     —

                     kiegészítő berendezések csak a szóban forgó szokásos használathoz szükséges mértékben,

                     —

                     teljes villamossági felszerelés, beleértve a gyártó által szállított világítási és fényjelző készülékeket,

                     —

                     műszerek és készülékek, ahogyan azok a jogszabályok követelik meg, amelyek szerint a terheletlen tömeg mérése megtörtént,

                     —

                     a kellő folyadékmennyiségek a jármű valamennyi részének megfelelő működtetése érdekében.

               1.5.1.   Az áruszállításra szánt és cserélhető felépítménnyel való ellátásra tervezett L6e és L7e kategóriájú járművek esetében ezeknek a felépítményeknek a teljes tömegét nem szabad a terheletlen tömeg számításánál figyelembe venni, hanem azt a hasznos teher részének kell tekinteni.
         Ebben az esetben a következő kiegészítő feltételeknek kell teljesülniük:

                     a)

                     A jármű alaptípusának (vezetőfülkés alvázának), amelyre a fent említett felépítményeket tervezték, teljesítenie kell az áruszállításra használt L6e és L7e négykerekűekre megállapított összes előírást (beleértve a terheletlen tömeg 350 kg-os korlátját az L6e kategóriájú járműveknél és a terheletlen tömeg 550 kg-os korlátját az L7e járműveknél).

                     b)

                     Egy felépítményt akkor tekintenek cserélhetőnek, ha a vezetőfülkés alvázról könnyen, szerszámok használata nélkül eltávolítható.

                     c)

                     Az adott felépítményt illetően a jármű gyártója köteles megadni a tájékoztató anyagban – amelyre egy minta a 2002/24/EK irányelv II. mellékletében szerepel – az engedélyezett maximális méreteket, a tömeget, a súlypont helyzetére vonatkozó korlátozásokat, illetve egy rajzot a rögzítő készülékek elhelyezéséről.

            Megjegyzés: az üzemanyag és az üzemanyag/olaj keverék nem szerepel a mérésben, de az akkumulátorsavnak, a hidraulikus folyadéknak, a hűtőfolyadéknak és a motorolajnak szerepelniük kell.”.


title: A Bizottság 2008/5/EK irányelve ( 2008. január 30. ) a 2000/13/EK európai parlamenti és tanácsi irányelvben előírtaktól eltérő adatok bizonyos élelmiszerek címkézésén való kötelező feltüntetéséről (kodifikált változat) (EGT-vonatkozású szöveg)

text:
               31.1.2008

               HU

               Az Európai Unió Hivatalos Lapja

               L 27/12

      A BIZOTTSÁG 2008/5/EK IRÁNYELVE

   (2008. január 30.)
   a 2000/13/EK európai parlamenti és tanácsi irányelvben előírtaktól eltérő adatok bizonyos élelmiszerek címkézésén való kötelező feltüntetéséről
   (EGT-vonatkozású szöveg)
   (kodifikált változat)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi irányelvre (1), és különösen annak 4. cikke (2) bekezdésére,
   tekintettel az élelmiszerekben felhasználandó édesítőszerekről szóló, 1994. június 30-i 94/35/EK európai parlamenti és tanácsi irányelvre (2), és különösen annak 6. cikkére,
   mivel:

               (1)

               A 79/112/EGK tanácsi irányelvben előírtaktól eltérő adatok bizonyos élelmiszerek címkézésén való kötelező feltüntetéséről szóló, 1994. november 18-i 94/54/EK bizottsági irányelvet (3) több alkalommal jelentősen módosították (4). Az áttekinthetőség és érthetőség érdekében ezt az irányelvet kodifikálni kell.

               (2)

               A megfelelő fogyasztói tájékoztatás biztosítása céljából a 2000/13/EK irányelv 3. cikkében előírt adatokon kívül bizonyos élelmiszerek esetében egyéb adatok kötelező feltüntetésének előírása is szükséges.

               (3)

               A bizonyos élelmiszerek csomagolásához használt csomagoló gázok a 2000/13/EK irányelv 6. cikke (1) bekezdésének alkalmazásában nem tekinthetők összetevőnek és ezért a címkézésen nem kell az összetevők között feltüntetni.

               (4)

               Azonban a fogyasztókat tájékoztatni kell ezen gázok használatáról, amennyiben ez az információ lehetővé teszi számukra annak megértését, hogy az általuk megvásárolt élelmiszer eltarthatósága miért hosszabb, mint az eltérően csomagolt hasonló termékeké.

               (5)

               A fogyasztók megfelelő tájékoztatásának biztosítása céljából az édesítőszereket tartalmazó élelmiszerek címkézésén erről részletes adatokat kell feltüntetni.

               (6)

               Ezenfelül az édesítőszerek bizonyos kategóriáit tartalmazó élelmiszerek címkézésén figyelmeztetést kell elhelyezni.

               (7)

               Továbbá szükséges olyan címkézés előírása, amely a fogyasztónak világos információt nyújt a glicirrizinsavnak vagy ammóniumsójának az édességben vagy italokban való jelenlétéről. E termékek magas glicirrizinsav- vagy ammóniumsó-tartalma esetén a fogyasztókat, különösen a magas vérnyomásban szenvedőket, tájékoztatni kell továbbá arról is, hogy a túlzott fogyasztást el kell kerülni. Annak érdekében, hogy a fogyasztók számára az ilyen információ jól érthető legyen, a jól ismert „desgyökér” kifejezést kell inkább használni.

               (8)

               Az e rendeletben előírt rendelkezések összhangban vannak az Élelmiszerlánc- és Állategészségügyi Állandó Bizottság véleményével.

               (9)

               Ez az irányelv nem érinti a II. melléklet B. részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségeket,

         ELFOGADTA EZT AZ IRÁNYELVET:
   1. cikk
   A 2000/13/EK irányelv 3. cikke rendelkezéseinek sérelme nélkül ennek az irányelvnek az I. mellékletében felsorolt élelmiszerek címkézése kiegészítő adatokat tartalmaz a mellékletben meghatározottak szerint.
   2. cikk
   A II. melléklet A. részében meghatározott irányelvekkel módosított 94/54/EK irányelv hatályát veszti, a II. melléklet B. részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő utalásokat úgy kell tekinteni, mintha erre az irányelvre vonatkoznának és a III. mellékletben foglalt megfelelési táblázattal összhangban kell alkalmazni.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2008. január 30-án.

            a Bizottság részéről

            az elnök

         José Manuel BARROSO

      (1)  HL L 109., 2000.5.6., 29. o. A legutóbb a 2007/68/EK bizottsági irányelvvel (HL L 310., 2007.11.28., 11. o.) módosított irányelv.

      (2)  HL L 237., 1994.9.10., 3. o. A legutóbb a 2006/52/EK irányelvvel (HL L 204., 2006.7.26., 10. o.) módosított irányelv.

      (3)  HL L 300., 1994.11.23., 14. o. A legutóbb a 2004/77/EK irányelvvel (HL L 162., 2004.4.30., 76. o.) módosított irányelv.

      (4)  Lásd a II. melléklet A. részét.

      I. MELLÉKLET
      Azon élelmiszerek listája, amelyek esetében a címkézésen egy vagy több kiegészítő adatot kell feltüntetni

                  Élelmiszer típusa vagy kategóriája

                  Adatok

                  Élelmiszerek, amelyek eltarthatósága a 89/107/EGK tanácsi irányelv (1) alapján engedélyezett védőgázos csomagolás révén meghosszabbodott

                  „Védőgázos csomagolás”

                  A 94/35/EK irányelv által engedélyezett édesítőszert vagy édesítőszereket tartalmazó élelmiszerek

                  „édesítőszerrel (édesítőszerekkel)”
                  Ez az adat kíséri a 2000/13/EK irányelv 5. cikke szerinti árumegnevezést

                  Mind hozzáadott cukrot vagy cukrokat, mind a 94/35/EK irányelv által engedélyezett édesítőszert vagy édesítőszereket tartalmazó élelmiszerek

                  „cukorral (cukrokkal) és édesítőszerrel (édesítőszerekkel)”
                  Ez az adat kíséri a 2000/13/EK irányelv 5. cikke szerinti árumegnevezést

                  Aszpartámot tartalmazó élelmiszerek

                  „fenil-alanin-forrást tartalmaz”

                  Több mint 10 % hozzáadott poliolt tartalmazó élelmiszerek

                  „túlzott fogyasztása hashajtó hatású lehet”

                  Glicirrizinsavat vagy annak ammóniumsóját ezen anyag(ok) vagy Glycyrrhiza glabra édesgyökér növény hozzáadása révén, legalább 100 mg/kg vagy 10 mg/l koncentrációban tartalmazó édességek vagy italok

                  Az „édesgyökért tartalmaz” kifejezést közvetlenül az összetevők listája után fel kell tüntetni, kivéve, ha az „édesgyökér” kifejezés már az összetevők listájában vagy abban a névben, amely alatt a terméket árusítják, szerepel. Ha az összetevők listája nincs feltüntetve, ezt az adatot azon név közelében kell elhelyezni, amely alatt a terméket árusítják

                  Glicirrizinsavat vagy annak ammóniumsóját ezen anyag(ok) vagy Glycyrrhiza glabra édesgyökér növény hozzáadása révén, legalább 4 g/kg koncentrációban tartalmazó édességek

                  Az összetevők listáját követően a következőt kell feltüntetni: „édesgyökért tartalmaz – magas vérnyomásban szenvedők kerüljék a túlzott fogyasztást”. Ha az összetevők listája nincs feltüntetve, ezt az adatot azon név közelében kell elhelyezni, amely alatt a terméket árusítják

                  Glicirrizinsavat vagy annak ammóniumsóját ezen anyag(ok) vagy Glycyrrhiza glabra édesgyökér növény hozzáadása révén, legalább 50 mg/l, vagy 1,2 % feletti alkoholtartalmú italok esetén legalább 300 mg/l koncentrációban tartalmazó italok (2).

                  Az összetevők listáját követően a következőt kell feltüntetni: „édesgyökért tartalmaz – magas vérnyomásban szenvedők kerüljék a túlzott fogyasztást”. Ha az összetevők listája nincs feltüntetve, ezt az adatot azon név közelében kell elhelyezni, amely alatt a terméket árusítják.

         (1)  HL L 40., 1989.2.11., 27. o.

         (2)  Ez a szint a kész vagy a gyártó utasításainak megfelelően elkészített termékekre alkalmazandó.

      II. MELLÉKLET
      A.   RÉSZ
      A hatályon kívül helyezett irányelv és módosításainak listája

         (lásd a 2. cikket)

                  A Bizottság 94/54/EK irányelve

                  (HL L 300., 1994.11.23., 14. o.)

                  A Tanács 96/21/EK irányelve

                  (HL L 88., 1996.4.5., 5. o.)

                  A Bizottság 2004/77/EK irányelve

                  (HL L 162., 2004.4.30., 76. o.)

            B.   RÉSZ
      A nemzeti jogba való átültetésre előírt határidők listája

         (lásd a 2. cikket)

                  Irányelv

                  Átültetés határideje

                  94/54/EK

                  1995. június 30. (1)

                  96/21/EK

                  1996. június 30. (2)

                  2004/77/EK

                  2005. május 20. (3)

         (1)  Összhangban a 94/54/EK irányelv 2. cikke első bekezdésével:

         „A tagállamok, amennyiben szükséges, 1995. június 30-a előtt módosítják törvényi, rendeleti és közigazgatási rendelkezéseiket abból a célból, hogy:

                     —

                     legkésőbb 1995. július 1-jére engedélyezzék az ennek az irányelvnek megfelelő termékek forgalmazását,

                     —

                     1997. január 1-jei hatállyal megtiltsák az ennek az irányelvnek nem megfelelő termékek forgalmazását; azonban a szóban forgó időpont előtt forgalomba hozott vagy felcímkézett termékeket, amelyek nem felelnek meg ennek az irányelvnek, a készletek kimerüléséig forgalomba lehet hozni.”

         (2)  Összhangban a 96/21/EK irányelv 2. cikke első bekezdésével:

         „A tagállamok adott esetben 1996. július 1. előtt módosítják törvényi, rendeleti és közigazgatási rendelkezéseiket abból a célból, hogy:

                     —

                     legkésőbb 1996. július 1-jére engedélyezzék az ezen irányelvnek megfelelő termékek forgalmazását,

                     —

                     legkésőbb 1997. július 1-jére megtiltsák az ezen irányelvnek nem megfelelő termékek forgalmazását. Azonban a szóban forgó időpont előtt forgalomba hozott vagy felcímkézett termékeket, amelyek nem felelnek meg ezen irányelvnek, a készletek kimerüléséig forgalmazni lehet.”

         (3)  Összhangban a 2004/77/EK irányelv 2. cikkével:

         „(1)   A tagállamok legkésőbb 2005. május 20-tól az ezen irányelvnek megfelelő termékek kereskedelmét engedélyezik.
         (2)   A tagállamok 2006. május 20-tól az ezen irányelvnek nem megfelelő termékek kereskedelmét betiltják.
         Az ezen irányelvnek nem megfelelő, 2006. május 20. előtt címkézett termékeket azonban engedélyezni kell, amíg a készlet tart.”

      III. MELLÉKLET
      Megfelelési táblázat

                  94/54/EK irányelv

                  Ez az irányelv

                  1. cikk

                  1. cikk

                  2. cikk

                  —

                  —

                  2. cikk

                  3. cikk

                  3. cikk

                  —

                  4. cikk

                  Melléklet

                  I. melléklet

                  —

                  II. melléklet

                  —

                  III. melléklet